Onderwerp: Munisipale werkers staak Maandag landwyd Sat Apr 03, 2010 9:43 pm
Metro-werkers terug op hul pos
200 polisielede nodig by staking
Munisipale staking duur voort
Philda Essop, Die Burger
Kaapstad - Suid-Afrikaners moet hulle staal vir ’n landwye wettige staking deur die 130 000 lede van die South African Municipal Workers’ Union (Samwu) wat eerskomende Maandag begin.
Die besluit om te staak is nie ligtelik geneem nie, het die vakbond in ’n verklaring gesê.
“Ons het by die onderhandelingstafel gedoen wat ons kon, maar nou is dit tyd om dié kwessies deur middel van nywerheidsoptrede by te lê.”
Samwu het gesê hy het finaal geduld met die Suid-Afrikaanse Vereniging vir Plaaslike Owerhede (Salga) verloor oor die “vertragings, ontwykings en algemene onverantwoordelike houding ten opsigte van plaaslike regering”.
Onder die hoofredes vir die staking is Salga se weiering om ’n evalueringstelsel vir werkers in te stel wat alle poste sal gradeer.
“Die gebrek aan so ’n stelsel stel munisipaliteite in staat om na willekeur poste te gradeer en hul eie salarisse daaraan toe te wys. Dit lei tot reuse-misbruik en voortrekkery wat nie bevorderlik vir gesonde arbeidspraktyke is nie.”
Luidens Samwu se verklaring is Salga gewillig om die evalueringstelsel in werking te stel, maar slegs bereid om die helfte van die markverwante salarisse op te dok. Dit het reeds tot die verlies van vaardighede gelei.
Lees meer oor: stakings